
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 921 

28 Δεκεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Λάρισας στο τμήμα 
που περικλείεται από τις οδούς Ηρώων Πολυτεχνείου - 


Σαρίμβεη - Γιάγκου & Αλευαδών. 1 

Κήρυξη αναδασωτέας έκτασης 4.635,00 στρεμ. στη θέση «Τσά- 
γκα Φανού» περιοχής Δήμου Αξιούπολης Ν. Κιλκίς. 2 


ΑΠΟΦΑΣΕΙΣ 

Αριθ. 2665 

- ( 1 ) 

Τροποποίηση του ρυμοτομικού σχεδίου Λάρισας στο τμήμα που 
περικλείεται από τις οδούς Ηρώων Πολυτεχνείου - Σαρίμβεη 
- Γ ιάγκου & Αλευαδών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 3 και 70 του Ν.Δ. της 17-7-1923 
(ΦΕΚ 228 Α) «Περί σχεδίων πόλεων κ.λ.π.» όπως τροποποιήθηκε 
και συμπληρώθηκε μεταγενέστερα. 

2. Τις διατάξειςτου άρθρου 29του Ν.2831/2000 (ΦΕΚ 140/Α) «Πε¬ 
ρί τροποποίησης του Γ.Ο.Κ. (Ν.1577/85) και άλλων διατάξεων». 

3. Το εγκεκριμένο Γ.Π.Σ., Λάρισας (ΦΕΚ 1042/Δ/86). 

4. Τα Π.Δ. της 22/1-15/5/88 (ΦΕΚ 354/Δ) & της 25/4-14/6/89 
(ΦΕΚ 388/Δ) με τα οποία εντάχθηκε η περιοχή στο ρυμοτομικό 
σχέδιο Λάρισας. 

5. Τις διατάξεις των άρθρων 6 (παρ. 1) 7,8 και 9 του Ν. 1577/85 
(ΦΕΚ 210 Α) «Γενικός Οικοδομικός Κανονισμός» όπως τροποποι¬ 
ήθηκε μέχρι σήμερα. 

6. Τις Αποφάσεις 587/98,710/98 και 576/2000 του Δημοτικού 
Συμβουλίου Λάρισας 

7. Την Φ.900/69/34566/Σ.864/21 -8-98 ένσταση της 1ης Στρατιάς. 

8. Τις Γνωμοδοτήσεις 49/11/22-8-2000 και 98/17/31-10-2000 
του Περιφερειακού Συμβουλίου Χωροταξίας Οικισμού και Περι¬ 
βάλλοντος της ΔΙΠΕΧΩ Θεσσαλίας. 

9. Τις διατάξειςτου Ν.2503/30-5-1997 (ΦΕΚ 107 Α). 

10. Το γεγονός ότι από τις κανονιστικές διατάξεις αυτής της 
απόφασης δεν προκαλείται δαπάνη σε βάρος του Κρατικού 
Προϋπολογισμού και του οικείου Δήμου. 

και επειδή: 

α) ο χώρος του στρατοπέδου Σαρίμβεη στην πολεοδομική με¬ 
λέτη (ΦΕΚ 388/Δ/89) χαρακτηρίζεται ως κοινόχρηστος χώρος 
ενώ στο εγκεκριμένο Γ.Π.Σ. έχει ενταχθεί ως ιδιαίτερη χρήση 
(στρατόπεδο). 

β) η ανακατάταξη των κοινοχρήστων-κοινωφελών λειτουργιών 
που προκύπτει από την τροποποίηση δεν μεταβάλλει το ποσοτι¬ 
κό ισοζύγιο των χρήσεων ούτε έρχεται σε αντίθεση με τις κατευ¬ 
θύνσεις του εγκεκριμένου Γ.Π.Σ., αποφασίζουμε: 

Εγκρίνουμε την τροποποίηση του ρυμοτομικού σχεδίου Λάρι¬ 
σας στην περιοχή που περικλείεται από τις οδούς Ηρώων Πολυ¬ 
τεχνείου, Σαρίμβεη, Γιάγκου και Αλευαδών, όπως φαίνεται στα 
δύο (2) τοπογραφικά διαγράμματα σε κλίμακα 1:500 που συνο¬ 
δεύουν την Απόφαση αυτή. Συγκεκριμένα: 


1. Αποχαρακτηρίζεται το πάρκο Γ 1854 με ταυτόχρονο χαρα¬ 
κτηρισμό του ως χώρου στρατιωτικών εγκαταστάσεων. 

2. Μειώνεται το πλάτος της οδού Σαρίμβεη στο τμήμα της από 
την οδό Ηρώων Πολυτεχνείου μέχρι το κτίριο του πειθαρχείου 
(επί μήκους 120 μ. περίπου) με μικρή μετατόπιση της οικοδομι¬ 
κής γραμμής σε τρόπο που να αποφεύγεται η ρυμοτόμηση του 
κτιρίου του ΟΤΕ. 

3. Καταργείται ο παράπλευρος στην Ηρώων Πολυτεχνείου πε¬ 
ζοδρόμος, στα βόρεια του στρατοπέδου Σαρίμβεη. 

4. Αναδιατάσσονται οι χρήσεις στην περιοχή που περικλείεται 
από το στρατόπεδο Σαρίμβεη και τις οδούς Σαρίμβεη, Γ ιάγκου 
και Αλευαδών ώστε να χωροθετηθούν: 

- Χώρος Διοίκησης (Περιφέρειας Θεσσαλίας, Δήμου Λάρισας) 
στο Ο.Τ. Γ 1850. 

- Χώρος πάρκου στο Ο.Τ. Γ 1850α και σε τμήμα του Ο.Τ. Γ1847. 

-Χώρος Πολιτιστικού Κέντρου σε τμήμα του Ο.Τ. Γ 1847. 

- Χώρος στάθμευσης αυτοκινήτων στα Ο.Τ. Γ 1849 και Γ 1845. 

- Κ.Χ. στα Ο.Τ. Γ 1848, Γ 1848 Α και Γ 1842. 

- Παιδική Χαρά στο Ο.Τ. 1847 Α. 

- Οικοδομικά Τετράγωνα με αριθμούς Ο.Τ. Γ 1840, Γ 1841, Γ 
1843 και Γ 1844. 

5. Αναδιατάσσονται οι χρήσεις στα δυτικά του στρατοπέδου 
Σαρίμβεη ώστε να αποφευχθεί η ρυμοτόμηση στρατιωτικών 
εγκαταστάσεων και του υφισταμένου γηπέδου της ομάδας του 
Απόλλωνα, και στα πλαίσια αυτά: 

α) καταργούνται τμήματα των Ο.Τ. Γ 334γ (παιδική χαρά), Γ 
334δ, Γ 334β, Γ 1854 α (Κ.Χ.), Γ 334α (πολιτιστικό κέντρο), Γ 334 
(Δημοτικό Σχολείο, Νηπιαγωγείο, Βρεφονηπιακός σταθμός), Γ 
335 (χώρος αθλητισμού), και Γ335 α (οικοδομικότετράγωνο), 

β) χαρακτηρίζονται τα εκτός στρατοπέδου τμήματα των ανω¬ 
τέρω Ο.Τ. ως εξής: 

- Κ.Χ. Γ 334, στα τμήματα των Γ 334 και Γ 335 α. 

- Χώρος Αθλοπαιδιών, Κ.Χ., Παιδική Χαρά, Χώρος Εκκλησίας 
με αριθμό 741 στα πρώην 741 και 739 Α και τμήματα των Γ 334 γ 
και 334 α. 

γ) χαρακτηρίζεται τμήμα του υπό κατάργηση χώρου αθλητι¬ 
σμού Γ 335 ως χώρος Δημοτικού Σχολείου και Νηπιαγωγείου, 
διατηρώντας τον ίδιο αριθμό. 

6. Ανασχεδιάζονται τα Ο.Τ. 733 Α, Γ 18 Αγια λόγους κυκλοφο- 
ριακούς (σύνδεση της οδού Αλευαδών με τμήμα του εσωτερικού 
δακτυλίου). 

7. Αναμορφώνεται ο χώρος του (Ρ) Γ 338 με βάση την οριοθέ- 
τηση του στρατοπέδου Σαρίμβεη, χαρακτηριζόμενος ως Κ.Χ. με 
αριθμό Γ 335. 

8. Αποχαρακτηρίζονται τα εκ παραδρομής χαρακτηρισθέντα 
Κ.Χ. στα Ο.Τ.733 Α, 734 Α και 735 Α διότι αποτελούν τμήμα της 
ήδη διαμορφωμένης οδού Αγεναδών. 

9. Όπου επιβάλλεται προκήπιο, είναι πλάτους 4.ΟΟμ όπως ίσχυε. 

10. Οι όροι δόμησης παραμένουν αυτοί της περιοχής όπως 
εγκρίθηκαν με το Π.Δ. της 25-4-1989 (ΦΕΚ 388 Δ). 

Η ισχύς της απόφασης αυτής, αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Λάρισα, 22 Νοεμβρίου 2000 
Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

Αριθ. 2665 (2) 

Κήρυξη αναδασωτέας έκτασης 4.635,00 στρεμ. στη θέση 
«Τσάγκα Φανού» περιοχής Δήμου Αξιούπολης Ν. Κιλ¬ 
κίς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ Κ. ΜΑΚΕΔΟΝΙΑΣ 

Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παράγρ. 3 του Συντάγ¬ 
ματος της Χώρας. 

3. Τις διατάξεις του Ν. 998/79 «Περί προστασίας δασών 
και ειδικότερα: 

α) του άρθρου 41, παραγ. 1 
β) Του άρθρου 38 παραγρ. 3. 

4. Τις διαταγές του Υπ. Γεωργίας: 
α) 160Δ17/1180/8.7.80 

β) 182447/3049/24.9.80. 

5. Την αριθμ. 3089/10.8.2000 αναφορά του Δασαρχείου 
Γ ουμένισσας. 

6. Την αριθ. 5631/11.8.2000 απόφαση Γ.Γ.Π.Κ. Μακεδο¬ 


νίας «Ορισμός εισηγητών και μεταβίβαση εξουσίας υπο¬ 
γραφής κ.λπ.», αποφασίζουμε: 

Κηρύσσουμε αναδασωτέα με σκοπό την προστασία της 
φυσικής αναγέννησης την δημόσια δασική έκταση, εμβα- 
δού 4.635,00 στρεμμάτων που κάηκε στην πυρκαγιά της 
25.6.2000 που βρίσκεται στη θέση «Τσάγκα Φανού» πε¬ 
ριοχής Δήμου Αξιούπολης Ν. Κιλκίας. 

Προσδιορίζεται από τα στοιχεία (χρωματισμένη) και 
έχει όρια: 

Ανατολικά: Με δημόσιο δάσος. 

Δυτικά: Με δημόσιο δάσος. 

Βόρεια: Με δημόσιο δάσος. 

Νότια: Με δημόσιο δάσος. 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 20 Νοεμβρίου 2000 

Με εντολή Γενικού Γραμματέα Περιφέρειας 
Ο Διευθυντής Δασών Ν. Κιλκίς 
ΚΩΝ/ΝΟΣ ΜΩΡΑΪΤΗΣ 

